《和陶杂诗七首 其二》
明代·归昌世

清溪直村坞，修竹带邻曲。花明户未开，风暖睡初足。

道侣两三户，开尊傍棋局。永夜杂笑言，留宾方灭烛。

柝响间疏钟，群乌啼朝旭。

作者简介：（1573—1644）明苏州府昆山户，寄居常熟，字文休，号假庵。归有光孙。诸生。承其家学，十岁便能诗歌，与李流芳、王志坚合称三才子。善画墨竹，能草书，尤精篆刻。崇祯间征为待诏，不应。有《假庵诗草》。